Staanvas. Omdat ek nou so bietjie stadig voel, moet nou eers vir my mooi verduidelik van watter aanval jy praat.
412. Ek het nog nie toestemming gekry om nader te gaan nie. Ek weet nou nog nie wat die plot se nommer is nie. Maar ek het wel reekse gekry.
’n Voertuig reeks op die Moloto pad met die boodskap. Versigtig, teiken, wapen, groot verandering, en toe die rigtingwyser.
Die rigtingwyser neem jou deur die veld waar jy buite sig oor ongeveer vyf of ses persele na die teiken area kan loop. Die derde perseel wat reg in lyn is, is plot 76, vierde perseel is plot 75 en die sesde perseel is Plot 73. Omdat ek nou by al die mense toestemming moet kry, raak dit al moeiliker. Maar as ek die rigting, reg op die kaart plot, lyk dit of die moord, dalk op Plot 76 of 73 kon gewees het. Dit sal nou wees as daar nie ander rigtingwysers op die rigting is, wat jou na een van die ander plotte kon geneem het nie.
Na die aanval is die moordenaars soos gewoonlik met ’n ander roete uit, waar die voertuig wat hulle in die eerste plek afgelaai het, hulle weer opgelaai het. Die oplaaipunt was met ’n transaksie-punt teken gemerk. Ek kon later bevestig dat die moordenaars se spore wat gevolg was, wel deur ’n voertuig op daardie punt opgelaai was.
Ek probeer nog altyd om die nodige toestemmings te kry, maar tot op hede is ek oortuig dat die moord nie opportunisties was nie. Dit is jammer dat die mense my nog nie wil betrek nie. As ek vroeër daarvan geweet het, kon ek met my spoorhonde moontlik die ontmoetingsplek met die gidse vasgestel het . Ons weet reeds dat die gidse die knape is wat die gebied terroriseer maar niemand weet waar hulle versamelpunte is nie. As ek vroeër betrokke kon raak, kon ek dalk ’n werkershuis identifiseer waar die gidse gewag het.
Hier was laasnag (11/12 Januarie) nog 'n plaasaanval in die Kameeldrift Oos distrik by Downbern. 'N bejaarde man is in die been geskiet deur twee swart verdagtes met R1 aanvalsgewere. Alle inligting nog nie beskikbaar nie.
Greengroen. Dit lyk vir my dat die aanvallers, vandag ’n boer se bakkie gesteel het terwyl die boer nie by die huis was nie. Van daar is hulle met die bakkie na die Clifford gebied waar hulle ’n boer geskiet en sy vrou glo erg beseer het. Die aanvallers het glo vlot Afrikaans gepraat en was op soek na wapens en geld. Die aanvallers het ook gesê dat hulle vir niemand bang is nie.
Die aanval het ongeveer 19:30 gebeur en die aanvallers is na die tyd met dieselfde bakkie wat hulle vroeër gesteel het, in die rigting van Suurvlakte. Daardie polisie was glo moeilik om in die hande te kry.
Die ander aanval waar ek aanvanklik nie toegang kon kry nie, was later vir my beskikbaar gestel. Ek kon weereens bewys dat die aanval beplan was. Ek kon die ontmoetingspunt waar die moordenaars die gidse moes ontmoet uitwys en die info is vir die polisie gegee. Ons sal maar sien wat verder gaan gebeur.
Die Mandela vrede hou nie vir ons enige vrede is nie. Solank as wat die land polities vir die verkiesing gereedmaak, neem die geweld in plaasaanvalle toe. Die moordsyfer per aanval is ook besig om toet e neem en dit is kommerwekkend.
Goeie vraag. Hoe hulle hom afvuur is hulle saak. Feit is hulle moet hom afvuur in elk geval en hoe lank neem dit? Sekerlik nie maande nie. Ek kan nie sien waarom n wettige eienaar langer as n week sal moet wag vir sy wapen nie. In daardie tyd is hy oorgelaat aan die genade van misdadigers, wat nou almal weet hy is nie gewapen nie. Kom ons hoop maar hy het nog n wapen. Die tyd kom ook seker nog wat hulle al jou wapens vir toetse gaan konfiskeer.
Gister was ’n besige dag in die Oos-Kaap. Op Dordrecht was ’n bank glo beroof en in die Barkly omgewing was ’n voertuig by een boer gesteel en ’n volgende boer vermoor. In hierdie terugvoer gaan ek nie name noem nie en net van boer 1 en boer 2 skryf.
Die aanvallers was reeds gisteroggend vroeg op boer 1 se plaas. Boer 1 was nie by die huis nie en hulle het by die huis ingebreek. In die stoor het hulle ’n snywiel en ’n verleng tou gaan haal waarmee die kluis oopgesny is en die geld en wapens wat daar was gesteel. Daarna het hulle die snywiel en die verleng tou weer indie stoor bêre.
Daar was twee bakkies in die stoor, agter mekaar parkeer. Die nuwe bakkie was diep en die ou bakkie was vlak in die stoor parkeer. Hulle het die ou bakkie uitgetrek om die nuwe bakkie uit die stoor te kry en die ou bakkie weer op sy plek parkeer.
Van daar is hulle na boer 2 toe. Boer 2 en sy vrou was nie by die huis nie en die aanvallers het tot 19:30 vir die boer gewag om terg te kom van die dorp af. By die huis gekom vind boer 2 en sy vrou die twee netjies geklede mense in die nuwe bakkie. Boer 2 wat baie vee van sy plaas verkoop, vertel dat hy nie na ure besigheid doen nie. Toe hy deur die veiligheidshek ry, was hulle ook deur die hek en op die werf.
Binne die huis het die aanvaller wat vlot Afrikaans praat die vrou gedwing om die kluis oop te sluit en om aan hulle die wapens en die geld wat binne die kluis is, te oorhandig. Daarna is die vrou in die badkamer toegesluit en het die aanvallers met die nuwe bakkie wat hulle vroeër die oggend gesteel het, weggery. Maar nie voor hulle die toeter drie keer gedruk het om te groet nie.
Van daar was die nie vêr na die teerpad toe nie en toe die vou die badkamer deur ongeveer 45 minute later oopkry, was hulle reeds lankal weg. Die vrou was nie beseer soos wat aanvanklik gerapporteer was nie.
Dit lyk nie of hulle gegaan het om die boer te vermoor nie. Maar dit lyk ook of die boer se optrede om te vlug, die sneller vir die skietery kon gewees het.